พระราชกฤษฎีกากำหนดท้องที่ที่ผู้ขับขี่จักรยานยนตร์และคนโดยสารรถจักรยานยนตร์ต้องสวมหมวกที่จัดทำขึ้นโดยเฉพาะพ.ศ. ๒๕๓๗ ภูมิพลอดุลยเดชป.ร.ให้ไว้ ณวันที่ ๒๓ ธันวาคม พ.ศ. ๒๕๓๗เป็นปีที่๔๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรปรับปรุงการกำหนดท้องที่ที่ผู้ขับขี่รถจักรยานยนตร์และคนโดยสารรถจักรยานยนตร์ต้องสวมหมวกที่จัดทำขึ้นโดยเฉพาะเพื่อป้องกันอันตรายในขณะขับขี่และโดยสารรถจักรยานยนตร์อาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทยและมาตรา ๑๒๒ วรรคหนึ่ง แห่งพระราชบัญญัติจราจรทางบก พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติจราจรทางบก (ฉบับที่ ๒) พ.ศ. ๒๕๒๒จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดท้องที่ที่ผู้ขับขี่จักรยานยนตร์และคนโดยสารรถจักรยานยนตร์ต้องสวมหมวกที่จัดทำขึ้นโดยเฉพาะพ.ศ. ๒๕๓๗มาตรา ๒[๑]พระราชกฤษฎีกานี้ให้ใช้บังคับ ดังต่อไปนี้(๑) ในท้องที่กรุงเทพมหานครเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไป(๒)[๒]ในท้องที่จังหวัดอื่นนอกจากกรุงเทพมหานคร ตั้งแต่วันที่ ๑ มกราคม ๒๕๓๙ เป็นต้นไป(๓)[๓] (ยกเลิก) มาตรา ๓ ให้ยกเลิกพระราชกฤษฎีกากำหนดท้องที่ที่ผู้ขับขี่และคนโดยสารรถจักรยานยนต์ต้องสวมหมวกที่จัดทำขึ้นโดยเฉพาะพ.ศ. ๒๕๓๕ เมื่อพ้นกำหนดเก้าสิบวันนับแต่วันที่พระราชกฤษฎีกานี้ประกาศในราชกิจจานุเบกษามาตรา ๔ให้ท้องที่ตามมาตรา ๒ เป็นท้องที่ที่ผู้ขับขี่รถจักรยานยนตร์ และคนโดยสารรถจักรยานยนตร์ต้องสวมหมวกที่จัดทำขึ้นโดยเฉพาะเพื่อป้องกันอันตรายในขณะขับขี่และโดยสารรถจักรยานยนตร์มาตรา ๕ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี หมายเหตุ :- เหตุผลในการประกาศใช้พระราชกฤษฎีกาฉบับนี้ คือโดยที่มาตรา ๑๒๒ วรรคหนึ่ง แห่งพระราชบัญญัติจราจรทางบก พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติจราจรทางบก (ฉบับที่ ๒) พ.ศ. ๒๕๒๒บัญญัติให้กำหนดท้องที่ที่ผู้ขับขี่รถจักรยานยนตร์และคนโดยสารรถจักรยานยนตร์ต้องสวมหมวกที่จัดทำขึ้นโดยเฉพาะเพื่อป้องกันอันตรายในขณะขับขี่และโดยสารรถจักรยานยนตร์ไว้ในพระราชกฤษฎีกาและโดยที่พระราชกฤษฎีกากำหนดท้องที่ที่ผู้ขับขี่และคนโดยสารรถจักรยานยนต์ต้องสวมหมวกที่จัดทำขึ้นโดยเฉพาะพ.ศ. ๒๕๓๕ กำหนดให้ผู้ขับขี่รถจักรยานยนตร์และคนโดยสารรถจักรยานยนตร์ต้องสวมหมวกที่จัดทำขึ้นโดยเฉพาะเพื่อป้องกันอันตรายในขณะขับขี่และโดยสารรถจักรยานยนตร์เฉพาะในบางท้องที่ของกรุงเทพมหานครเท่านั้นสมควรขยายการบังคับใช้บทบัญญัติดังกล่าวในท้องที่กรุงเทพมหานครทั้งหมดและในท้องที่ทุกจังหวัดจึงจำเป็นต้องตราพระราชกฤษฎีกานี้พระราชกฤษฎีกากำหนดท้องที่ที่ผู้ขับขี่รถจักรยานยนตร์และคนโดยสารจักรยานยนตร์ต้องสวมหมวกที่จัดทำขึ้นโดยเฉพาะ(ฉบับที่ ๒) พ.ศ. ๒๕๓๘[๔]มาตรา ๒ พระราชกฤษฎีกานี้ให้ใช้บังคับตั้งแต่วันประกาศในราชกิจจานุเบกษาเป็นต้นไปหมายเหตุ :-เหตุผลในการประกาศใช้พระราชกฤษฎีกานี้ คือ โดยที่พระราชกฤษฎีกากำหนดท้องที่ที่ผู้ขับขี่รถจักรยานยนตร์และคนโดยสารรถจักรยานยนตร์ต้องสวมหมวกที่จัดทำขึ้นโดยเฉพาะพ.ศ. ๒๕๓๗ กำหนดให้ผู้ขับขี่รถจักรยานยนตร์และคนโดยสารรถจักรยานยนตร์ต้องสวมหมวกที่จัดทำขึ้นโดยเฉพาะเพื่อป้องกันอันตรายในขณะขับขี่และโดยสารรถจักรยานยนตร์ในท้องที่จังหวัดขอนแก่น ชลบุรี เชียงใหม่ นครปฐม นครราชสีมา นครศรีธรรมราชนครสวรรค์ นนทบุรี ปทุมธานี พิษณุโลก ภูเก็ต สงขลา สมุทรปราการ สมุทรสาครสุราษฎร์ธานี อุดรธานี และอุบลราชธานี เมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปคือ ตั้งแต่วันที่ ๓๐ มิถุนายน พ.ศ. ๒๕๓๘ เป็นต้นไปแต่สถานการณ์ในปัจจุบันของท้องที่จังหวัดดังกล่าวยังไม่เอื้ออำนวยต่อการปฏิบัติการให้เป็นไปโดยเคร่งครัดสมควรขยายระยะเวลาการใช้บังคับบทบัญญัติในส่วนที่เกี่ยวกับท้องที่จังหวัดดังกล่าวให้สอดคล้องกับท้องที่จังหวัดอื่นนอกจากท้องที่กรุงเทพมหานครจึงจำเป็นต้องตราพระราชกฤษฎีกานี้วิภา/ปรับปรุง๑๖มีนาคม ๒๕๖๓อรญา/ตรวจ๑๓เมษายน ๒๕๖๓[๑] ราชกิจจานุเบกษาเล่ม ๑๑๑/ตอนที่ ๖๔ ก/หน้า ๒๘/๓๑ธันวาคม ๒๕๓๗[๒] (๒)ของมาตรา ๒ แก้ไขเพิ่มเติมโดยพระราชกฤษฎีกากำหนดท้องที่ที่ผู้ขับขี่รถจักรยานยนตร์และคนโดยสารจักรยานยนตร์ต้องสวมหมวกที่จัดทำขึ้นโดยเฉพาะ(ฉบับที่ ๒) พ.ศ. ๒๕๓๘[๓](๓)ของมาตรา ๒ ยกเลิกโดยพระราชกฤษฎีกากำหนดท้องที่ที่ผู้ขับขี้รถจักรยานยนตร์และคนโดยสาร[๔] ราชกิจจานุเบกษาเล่ม ๑๑๒/ตอนที่ ๒๔ ก/หน้า ๑/๑กรกฎาคม ๒๕๓๘